Ego Odo dux Burgundie, presentibus et futuris notum facio, quod si ego resilirem ab institutis communie Divionensis, quam concessi in perpetuum habendam hominibus ejusdem ville, dominus Grancei, et dominus Tricastelli, et dominus Virgei, et dominus Tilii, et dominus Poncius conestabulus, et Guillermus dominus Marrigneii, et dominus Malei, et dominus Chanlite, et Senescallus, et dominus Salii et dominus Montis Regalis, reciperent burgenses Divionenses in suas munitiones, et conducerent eos, et sua pro posse suo.